CELEX: C2006/086/25
Language: fi
Date: 2006-04-08 00:00:00
Title: Asia C-62/06: Supremo Tribunal Administrativon  11.1.2006  tekemällään päätöksellä esittämä ennakkoratkaisupyyntö asiassa Fazenda Pública — Director Geral das Alfândegas vastaan ZF Zefeser — Importação e Exportação de Produtos Alimentares Lda

8.4.2006   
            
            
               FI
            
            
               Euroopan unionin virallinen lehti
            
            
               C 86/14
            
         Supremo Tribunal Administrativon 11.1.2006 tekemällään päätöksellä esittämä ennakkoratkaisupyyntö asiassa Fazenda Pública — Director Geral das Alfândegas vastaan ZF Zefeser — Importação e Exportação de Produtos Alimentares Lda
   (Asia C-62/06)
   (2006/C 86/25)
   Oikeudenkäyntikieli: portugali
   Supremo Tribunal Administrativo on pyytänyt 11.1.2006 tekemällään päätöksellä, joka on saapunut yhteisöjen tuomioistuimeen 6.2.2006, Euroopan yhteisöjen tuomioistuimelta ennakkoratkaisua asiassa Fazenda Pública — Director Geral das Alfândegas vastaan ZF Zefeser — Importação e Exportação de Produtos Alimentares Lda seuraaviin kysymyksiin:
   
               ”1)
            
            
               Onko riittävää, että tulliviranomainen määrittelee 24.7.1979 annetun neuvoston asetuksen (ETY) N:o 1697/79 3 artiklassa (1) tarkoitetun ’tapahtuman, joka voi johtaa rikosoikeudenkäyntiin’, vai onko toimivaltaisen rikostuomioistuimen määriteltävä se?
            
         
               2)
            
            
               Viimeksi mainitussa tilanteessa onko toimivaltaisen syyttäjäviranomaisen Portugalissa (Ministério Público) nostama syyte riittävä, vai onko velallinen tuomittava rikosoikeudenkäynnissä?
            
         
               3)
            
            
               Viimeksi mainitussa tilanteessa onko mitään vaikutusta sillä, vapauttaako tuomioistuin velallisen in dubio pro reo -periaatteen mukaisesti vai vapauttaako se velallisen näytettyään toteen, ettei velallinen ole syyllistynyt rikokseen?
            
         
               4)
            
            
               Mitä seurauksia on sillä, ettei Ministério Público nosta syytettä velallista vastaan siksi, ettei sillä ole todisteita sellaisesta tapahtumasta, joka voi johtaa rikosoikeudenkäyntiin? Estääkö tällainen päätös aloittamasta kantamatta jääneiden tullien kantamista?
            
         
               5)
            
            
               Entä jos Ministério Público tai rikostuomioistuin luopuu rikosoikeudenkäynnistä rikosoikeudellisen menettelyn vanhentumisen vuoksi. Aiheuttaako tällainen päätös sen, ettei kantamatta jääneiden tullien kantamista voida aloittaa?”
            
         
      (1)  Tuonti- tai vientitullien maksamisvelvoitteen sisältävään tullimenettelyyn ilmoitetuista tavaroista velalliselta kantamatta jääneiden tuonti- tai vientitullien kantamisesta jälkitullauksin 24 päivänä heinäkuuta 1979 annettu neuvoston asetus (ETY) N:o 1697/79 (EYVL L 197, s. 1).